უეფა-ს ჩემპიონთა ლიგა

უეფა-ს ჩემპიონთა ლიგა (ინგლ. UEFA Champions League) — ყოველწლიური საფეხბურთო ტურნირი, რომელიც ტარდება უეფა-ს მიერ წამყვანი ევროპული საფეხბურთო კლუბების მონაწილეობით 1955 წლიდან. ჩემპიონთა ლიგა ყველაზე პრესტიჟული საკლუბო ტურნირია ევროპაში, ჩემპიონთა ლიგის ფინალი კი – ერთ-ერთი ყველაზე ყურებადი სპორტული ღონისძიება მსოფლიოში. ჩემპიონთა ლიგის გამარჯვებული კლუბი მონაწილეობს უეფა-ს სუპერთასის მატჩში და ფიფა-ს მსოფლიო საკლუბო ჩემპიონატში. 1955–92 წლებში ტურნირს ეწოდებოდა ევროპის ჩემპიონთა თასი და მასში მონაწილეობას იღებდნენ ევროპის ეროვნული ჩემპიონატების გამარჯვებულები. 1992–93 წლების სეზონიდან ტურნირმა ახლანდელი სახელწოდება მიიღო. 1990-იან წლებში ფორმატი რამდენიმეჯერ შეიცვალა: თანდათანობით, დაემატა საკვალიფიკაციო რაუნდები, ჯგუფური ეტაპი. ევროპის წამყვანი, ძლიერი ლიგებიდან კი 3 ან 4 გუნდი მონაწილეობს ტურნირზე. სულ, ჩემპიონთა ლიგა 23 სხვადასხვა კლუბს აქვს მოგებული. ტურნირის ისტორიაში, ყველაზე წარმატებული კლუბია „რეალ მადრიდი“, რომელმაც 14-ჯერ მოიგო ევროპის ყველაზე პრესტიჟული ტიტული. მთავარი სტატია: ევროპის ჩემპიონ კლუბთა თასი. 2009 წლამდე არსებული წესის მიხედვით, კლუბი რომელიც მოიგებდა ტურნირს ზედიზედ სამჯერ, ან ჯამში მეხუთედ, სამუდამოდ იტოვებდა ჩემპიონთა თასს. ასეთი პატივი 5 გუნდს ხვდა წილად: „რეალ მადრიდს“ მეექვსე გამარჯვების შემდეგ 1966 წელს, ფრანგულმა სპორტულმა გამოცემა L'Équipe-მა გადასცა კლუბს ორიგინალი თასი, „აიაქსს“ ზედიზედ მესამე გამარჯვების შემდეგ 1973 წელს, „ბაიერნს“ ზედიზედ მესამე გამარჯვების შემდეგ 1976 წელს, „მილანს“ მეხუთე გამარჯვების შემდეგ 1994 წელს და „ლივერპულს“, მეხუთე გამარჯვების შემდეგ 2005 წელს. 2009 წლიდან თასს, რომელიც ყოველ წელს წარმოდგენილია დაჯილდოების ცერემონიალზე, ყოველთვის იტოვებს უეფა. ორიგინალი თასის სრული ზომის ასლი კი გადაეცემა გამარჯვებულ კლუბს. ჩემპიონთა ლიგის გამარჯვებულისთვის წარმოდგენილია 40 ოქროს მედალი და 40 ვერცხლის მედალი მეორე ადგილზე გასულთათვის. 2016–17 წლების სეზონის მიხედვით, უეფა აჯილდოებს 2 მილიონი ევროთი ყველა პლეი-ოფში გასულ გუნდს. ჯგუფურ ეტაპზე გასვლისთვის გუნდი ჯილდოვდება 12.7 მილიონი ევროთი. ჯგუფურ ეტაპზე გამარჯვება ფასდება 1.5 მილიონ ევროდ, ფრე 500 000 ევროდ. გარდა ამისა, პირველ სანოკაუტო რაუნდამდე მიღწევაში უეფა კლუბს 6 მილიონ ევროს უხდის, ყველა მეოთხედფინალისტს — 6.5 მილიონ ევროს, ნახევარფინალისტს — 7.5 მილიონ ევროს, 11 მილიონი ევრო მეორე ადგილზე გასულს, ხოლო გამარჯვებულს — 15.5 მილიონი ევრო. პირველი საკვალიფიკაციო ეტაპი: €220,000 მეორე საკვალიფიკაციო ეტაპი: €320,000 მესამე საკვალიფიკაციო ეტაპიდან გამოვარდნა: €420,000 პლეი-ოფიდან გამოვარდნა: €3,000,000 პლეი-ოფში გამარჯვება: €2,000,000 ჯგუფურ ეტაპზე გასვლა: €12,700,000 ჯგუფური მატჩის მოგება: €1,500,000 ჯგუფურ მატჩში ფრეზე გაყრა: €500,000 1/16 ეტაპი: €6,000,000 1/4 ფინალი: €6,500,000 ნახევარფინალი: €7,500,000 ფინალისტი: €11,000,000 ჩემპიონი: €15,500,000 ქვეყნების მიხედვით ყველაზე მეტი გამარჯვებული ესპანეთს ჰყავს. ესპანურმა გუნდებმა 20-ჯერ მოახერხეს ჩემპიონთა თასის მოგება და 11-ჯერ ფინალში დამარცხდნენ. ინგლისის გუნდებმა 15-ჯერ მოახერხეს გამარჯვება. სულ 10 ქვეყნის გუნდებმა მოახერხეს ჩემპიონთა თასის მოპოვება. შეიცავს საკვალიფიკაციო მატჩებს მუქი შრიფტით მოცემულია მოქმედი ფეხბურთელები. შეიცავს საკვალიფიკაციო მატჩებს მუქი შრიფტით მოცემულია მოქმედი ფეხბურთელები. მოცემულია მწვრთნელთა ტიტულების რაოდენობა მათი ეროვნების მიხედვით. ოფიციალური საიტი (ინგლისური) (ფრანგული) (გერმანული) (რუსული) (ესპანური) (იტალიური) (პორტუგალიური) (ჩინური) (იაპონური) უეფა-ს ჩემპიონთა ლიგა Facebook-ზე უეფა-ს ჩემპიონთა ლიგა Twitter-ზე European Champions' Cup ევროპის თასის 50 წელი ↑ „The Super Bowl Is No Match For The UEFA Champions League“. vocativ.com. დაარქივებულია ორიგინალიდან — 10 ივნისი 2017. ციტირების თარიღი: 4 ივნისი 2017. ↑ „History“. uefa.com. დაარქივებულია ორიგინალიდან — 2017-09-07. ციტირების თარიღი: 4 ივნისი 2017. ↑ „uefadirect, Issue 42: October 2005“ (PDF). uefa.com. ციტირების თარიღი: 4 ივნისი 2017. ↑ „Regulations of the UEFA Champions League 2015-18 Cycle“ (PDF). uefa.com. ციტირების თარიღი: 4 ივნისი 2017. ↑ „2016/17 Champions League revenue distribution“. uefa.com. ციტირების თარიღი: 4 ივნისი 2017. ↑ „"UEFA Champions League: Facts & Figures"“ (PDF). uefa.com. ციტირების თარიღი: 4 ივნისი 2017. ↑ „"UEFA Champions League: Facts & Figures"“ (PDF). uefa.com. ციტირების თარიღი: 4 ივნისი 2017. ↑ Champions Cup/Champions League Topscorers. rsssf.com. ციტირების თარიღი: 30 მარტი 2017. ↑ „UEFA European Cup & Champions League Winning Managers“. myfootballfacts.com. ციტირების თარიღი: 12 ივნისი 2017.